Document ID: 32010D0602
Publication Date: 2010-10-06

Title and Content:
SKLEP KOMISIJE
z dne 6. oktobra 2010
o spremembi Priloge II k Odločbi 2006/766/ES glede vnosa za Srbijo na seznamu tretjih držav in ozemelj, iz katerih je dovoljen uvoz ribiških proizvodov za prehrano ljudi
(notificirano pod dokumentarno številko C(2010) 6748)
(Besedilo velja za EGP)
(2010/602/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), in zlasti člena 11(1) Uredbe,
ob upoštevanju naslednjega:
(1)
Uredba (ES) št. 854/2004 določa posebna pravila za organizacijo uradnega nadzora proizvodov živalskega izvora. Zlasti določa, da se proizvodi živalskega izvora uvažajo samo iz tretje države ali dela tretje države, ki je na seznamu, sestavljenem v skladu z navedeno uredbo.
(2)
Uredba (ES) št. 854/2004 določa tudi, da je treba pri sestavljanju in posodabljanju takih seznamov upoštevati nadzor Unije v tretjih državah in jamstva pristojnih organov tretjih držav v zvezi s skladnostjo ali enakovrednostjo z zahtevami iz zakonodaje Unije o krmi in živilih ter s pravili o zdravstvenem varstvu živali iz Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2).
(3)
Odločba Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (3), vsebuje seznam tistih tretjih držav, ki izpolnjujejo merila iz Uredbe (ES) št. 854/2004 in zato lahko jamčijo, da navedeni proizvodi, izvoženi v Unijo, izpolnjujejo predpisane sanitarne pogoje iz zakonodaje Unije za varovanje zdravja potrošnikov. V Prilogi II k navedeni odločbi je naveden seznam tretjih držav in ozemelj, iz katerih je dovoljen uvoz ribiških proizvodov za prehrano ljudi. V navedenem seznamu so navedene tudi omejitve za tak uvoz iz nekaterih tretjih držav.
(4)
Srbija je trenutno vključena na seznam iz Priloge II k Odločbi 2006/766/ES kot tretja država, iz katere je dovoljen uvoz ribiških proizvodov za prehrano ljudi, vendar je tak uvoz omejen samo na cele sveže ulovljene morske ribe.
(5)
Nadzor Unije za oceno sistema nadzora, ki se uporablja v Srbiji za nadzor ribiških proizvodov za izvoz v Unijo, skupaj z jamstvi pristojnih organov Srbije zagotavlja, da so pogoji, ki se v navedeni tretji državi uporabljajo za ribiške proizvode za prehrano ljudi za izvoz v Unijo, enakovredni pogojem iz ustrezne zakonodaje Unije. Zato je treba Prilogo II k Odločbi 2006/766/ES spremeniti, da se dovoli uvoz iz Srbije ribiških proizvodov za prehrano ljudi brez obstoječih omejitev.
(6)
Odločbo 2006/766/ES je zato treba ustrezno spremeniti.
(7)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
V Prilogi II k Odločbi 2006/766/ES se vnos za Srbijo nadomesti z naslednjim:
„RS
SRBIJA
Brez Kosova, kakor je določeno v Resoluciji Varnostnega sveta ZN 1244 z dne 10. junija 1999“
Člen 2
Ta sklep je naslovljen na države članice.
V Bruslju, 6. oktobra 2010

Classification:
Level 1 Topics: 100149
100147
100161
100156
Level 2 Topics: 100277
100283
100252
100193
100215
100282
100194
Level 3 Topics: 2479
4690
122
8278
614
914
1372
1268
11
All Topics: 1284
1309
192
2718
2771
5892